b'\n_START_ARTICLE_\nSofia Zweygberg\n_START_PARAGRAPH_\nSofia von Zweygberg (o.s. Til\xc3\xa9n, 1828\xe2\x80\x931883) oli er\xc3\xa4\xc3\xa4n Suomen suurimman ja vanhimman kangastukkukaupan perustaja. Von Zweygberg aloitti kangaskaupan Viipurin kauppahallin myym\xc3\xa4l\xc3\xa4ss\xc3\xa4 vuonna 1868. Yritys laajeni tukkukauppaan ja toimialueeksi tuli koko Etel\xc3\xa4-Karjala. Vuonna 1882 Toiminimi Sofia Zweygberg siirtyi h\xc3\xa4nen tytt\xc3\xa4relleen Emilialle ja t\xc3\xa4m\xc3\xa4n miehelle V. F. Gr\xc3\xb6nroosille. Ensimm\xc3\xa4isen maailmansodan aikana liikkeen omistajaksi tuli Gr\xc3\xb6nroosien v\xc3\xa4vy, fil.tri Albert \xc3\x96hrman. Vuonna 1913 toiminimi muutettiin osakeyhti\xc3\xb6ksi, nimell\xc3\xa4 Oy Sofia Zweygberg Ab. Saman vuonna avattiin sivuliike Lappeenrantaan._NEWLINE_Vuonna 1925 toimitusjohtajana toimi insin\xc3\xb6\xc3\xb6ri (my\xc3\xb6hemmin vuorineuvos) Wilhelm Wahlforss. Vuodesta 1926 toimitusjohtajana toimi vapaaherra Aminoff joka lunasti liikkeen itselleen vuoden 1928 j\xc3\xa4lkeen._NEWLINE_Viipurissa liike toimi vuonna 1938 Kauppatorin kulmassa. Tukkukauppa ja konttori sijaitsivat Karjaportinkatu 13:ssa ja 15:ss\xc3\xa4. Yhti\xc3\xb6 siirtyi Viipurin luovutuksen j\xc3\xa4lkeen kokonaan Lappeenrantaan, jossa avattiin 1954 uusi liiketalo.'